Einar Frogner

Einar Frogner (1893–1955) var en norsk politiker og gårdbruker. Han var landbruksminister i Gerhardsens samlingsregjering etter frigjøringen i 1945, som representant for Bondepartiet. Han var stortingsrepresentant for Hedmark fra 1945 til sin død i 1955 og formann i Bondepartiet fra 1948 til 1954.

Han vokste opp på Segla i Løten og så på Smedstua under storgården Dørum i Vang i Hedmark. Han gikk Jønsberg landbruksskole og bestyrte flere gårder før han kjøpte Dørum i 1924.

Han påtok seg en rekke verv i meierisamvirket. Han var formann i Jordbrukets arbeidsgiverforening fra etableringen i 1937 til 1948 (se Landbrukets arbeidsgiverforening).

Referanser

Eksterne lenker 
 

Norske landbruksministre
Sp-statsråder
Statsråder i Regjeringen Gerhardsen I
Senterpartiets ledere
Stortingsrepresentanter fra Sp
Stortingsrepresentanter for Hedmark
Stortingsrepresentanter 1945–1949
Stortingsrepresentanter 1950–1953
Stortingsrepresentanter 1954–1957
Personer fra Løten kommune